“เนชั่นสุดสัปดาห์” ประกาศลาแผง วางขายฉบับสุดท้าย 2 มิ.ย.60
ไปไม่รอด! “เนชั่นสุดสัปดาห์” ประกาศลาแผง วางขายฉบับสุดท้าย 2 มิ.ย.60 ปิดตำนาน 25 ปี นิตยสารวิเคราะห์ข่าว
25 พ.ค. 2560

บริษัท คมชัดลึก มีเดีย จำกัด เปิดเผยว่า เตรียมที่จะยุติการผลิตนิตยสารเนชั่นสุดสัปดาห์ ซึ่งเป็นนิตยสารวิเคราะห์ข่าวรายสัปดาห์ เนื่องจากสภาวะเศรษฐกิจรวมทั้งจำนวนผู้บริโภคลดลง ทำให้เกิดปรากฏการณ์รัดเข็มขัดแก่ค่ายสื่ออย่างต่อเนื่อง โดยจะตีพิมพ์ฉบับที่ 1305 ในวันที่ 2 มิ.ย. เป็นฉบับสุดท้าย อย่างไรก็ตาม ยังไม่มีรายงานข่าวถึงการเลิกจ้างพนักงานแต่อย่างใด
ทั้งนี้ ในปัจจุบันนิตยสารเนชั่นสุดสัปดาห์ มี นายบัณฑิต จันทศรีคำ เจ้าของนามปากกา แคน สาริกา เป็นบรรณาธิการผู้พิมพ์ผู้โฆษณา และมี นายไพศาล สังโวลี เป็นบรรณาธิการข่าว เป็นที่น่าสังเกตว่า ก่อนหน้าที่จะปิดตัวลง เนชั่นสุดสัปดาห์ ได้มีการลดจำนวนหน้ากระดาษลง ปัจจุบันเหลือเพียง 52 หน้าเท่านั้น เมื่อเทียบกับนิตยสารที่เป็นคู่แข่ง อย่างมติชนสุดสัปดาห์ ของเครือมติชน มีจำนวน 116 หน้า สยามรัฐสัปดาห์วิจารณ์ มีจำนวน
อนึ่ง นิตยสารเนชั่นสุดสัปดาห์ได้จัดจำหน่ายฉบับแรกเมื่อวันที่ 29 มิ.ย. 2535 หรือเมื่อ 25 ปีก่อน